Diari Oficial de la Generalitat Valenciana


Sumari del DOGV 6797, del 15-06-2012 (2012/5754)

RESOLUCIÓ de 29 de maig de 2012, de la Conselleria d'Educació, Formació i Ocupació, per la qual es modifica l'autorització per canvi en el cicle, etapa o nivell educatiu per la qual va ser autoritzat, conforme a l'article 13.2 del Reial Decret 332/1992, de 3 d'abril, sobre autoritzacions de centres docents privats per a impartir ensenyances de règim general no universitàries, modificat pel Reial Decret 131/2010, de 12 de febrer, al centre docent privat de Jardí d'Infància Santa Klaus de València.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6797

Data del DOGV
:   15-06-2012

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2012/5754


Data del document
:   29-05-2012

Organisme emissor
:   Conselleria d'Educació, Formació i Ocupació

Tipus de document
:   Resolució

Descriptors 

:   * centre d'ensenyament

RESOLUCIÓ de 29 de maig de 2012, de la Conselleria d'Educació, Formació i Ocupació, per la qual es modifica l'autorització per canvi en el cicle, etapa o nivell educatiu per la qual va ser autoritzat, conforme a l'article 13.2 del Reial Decret 332/1992, de 3 d'abril, sobre autoritzacions de centres docents privats per a impartir ensenyances de règim general no universitàries, modificat pel Reial Decret 131/2010, de 12 de febrer, al centre docent privat de Jardí d'Infància Santa Klaus de València. [2012/5754]  
  
L'expedient ha sigut iniciat a instàncies del representant de la titularitat del centre docent privat de Jardí d'Infància Santa Klaus, número de codi 44074171, de València, que sol·licita la supressió de les ensenyances de Preescolar-jardí d'infància i l'autorització i posada en funcionament del primer cicle de l'Educació Infantil.  
La Direcció General d'Ordenació i Centres Docents va emetre un informe favorable, de 27 de gener de 2012, respecte a l'adequació de les instal·lacions proposades, quant a espais educatius, al que disposa la disposició transitòria segona del Decret 2/2009, de 9 de gener (DOCV de 14.01.2009), del Consell, pel qual s'establixen els requisits mínims que han de complir els centres que impartisquen el primer cicle de l'Educació Infantil a la Comunitat Valenciana, i altra legislació aplicable.  
  
L'expedient ha sigut tramitat per la Direcció Territorial d'Educació, Formació i Treball, i inclou els informes favorables de la Unitat Tècnica de Construccions i de la Inspecció d'Educació, quant a la relació del professorat i titulacions respectives, de conformitat amb la normativa aplicable.  
Vistes la Llei Orgànica 8/1985, de 3 de juliol (BOE núm. 159, de 04.07.1985), Reguladora del Dret a l'Educació; la Llei Orgànica 2/2006, de 3 de maig, d'Educació (BOE núm. 106, de 04.05.2006); el Decret 2/2009, de 9 de gener (DOCV de 14.01.2009), del Consell, pel qual s'establixen els requisits mínims que han de complir els centres que impartisquen el primer cicle de l'Educació Infantil a la Comunitat Valenciana, i el Reial Decret 332/1992, de 3 d'abril (BOE de 09.04.1992), sobre autoritzacions de centres docents privats per a impartir ensenyances de règim general no universitàries, modificat pel Reial Decret 131/2010, de 12 de febrer (BOE de 12.03.2010).  
Vista la proposta del director general d'Ordenació i Centres Docents de data 29 de maig de 2012 i de conformitat amb esta, i en exercici de les atribucions conferides per l'article 28 de la Llei 5/1983, de 30 de desembre, del Consell, i l'article 4 del Decret 98/2011, de 26 d'agost, del Consell, pel qual s'aprova el Reglament Orgànic i Funcional de la Conselleria d'Educació, Formació i Ocupació, resolc:  
  
  
Primer  
Modificar l'autorització del centre, que a continuació s'indica, en els termes que s'especifiquen:  
Denominació genèrica del centre: centre d'Educació Infantil de primer cicle  
Denominació específica del centre: Santa Klaus.  
Titular: Carmen Salavert Moya.  
Domicili: c/ Jaume Roig, núm. 6.  
Localitat: València (46593).  
Província: València.  
Codi: 98842693.  
Modificació que s'autoritza:  
Canvi en el cicle, etapa o nivell educatiu per al qual va ser autoritzat, per supressió de les ensenyances de Preescolar-jardí d'infància i autorització i posada en funcionament del primer cicle de l'Educació Infantil, de manera que el centre queda configurat, en la seua totalitat, amb la composició següent:  
Dos unitats d'Educació Infantil, primer cicle, distribuïdes de la manera següent:  
- Una unitat per a escolars de 2 a 3 anys, amb 15 llocs escolars.  
  
- Una unitat per a escolars de 0 a 2 anys, amb 8 llocs escolars.  
Segon  
Esta autorització donarà lloc a les corresponents inscripcions en el Registre de Centres Docents de la Comunitat Valenciana.  
  
  
Tercer  
Esta resolució tindrà efectes des de la data en què es dicta; no obstant això, els seus efectes acadèmics s'entenen referits a l'inici del pròxim curs escolar.  
  
De conformitat amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú (BOE núm. 285, de 27.11.1992) i en els articles 10, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa (BOE núm. 167, de 14.07.1998), este acte posa fi a la via administrativa, i podrà ser recorregut potestativament en reposició o bé cabrà plantejar de forma directa un recurs contenciós administratiu en els terminis i davant dels òrgans que s'indiquen a continuació:  
  
a) El recurs de reposició haurà d'interposar-se davant de la consellera d'Educació, Formació i Ocupació en el termini d'un mes a comptar de l'endemà de la seua notificació.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la seua notificació.  
Per als interessats que no siguen objecte de notificació, els terminis començaran a comptar de l'endemà de la publicació en el Diari Oficial de la Comunitat Valenciana.  
  
València, 29 de maig de 2012.- La consellera: María José Catalá Verdet.